Դանիելա Էրնանդես

**Դանիելա Վեգա Էրնանդես** (; ), չիլիացի դերասանուհի և երգչուհի(մեցցո-սոպրանո)։ Նա ամենաշատը հայտնի է շնորհիվ «Ֆանտաստիկ կին» ֆիլմի դերի, որը «Օսկար»-ի մրցանակակիր է։ 2018-ին Օսկարի 90-րդ մրցանակաբաշխության ժամանակ Վեգան դարձել է պատմության մեջ առաջին տրանսսեքսուալ մարդը, ով ելույթ ունեցավ Օսկարի մրցանակաբաշխության ժամանակ։ 2018 թվականին «Time» ամսագիրը նրան անվանել է աշխարհի 100 ամենաազդեցիկ մարդկանցից մեկը։

## Մանկություն
Վեգան ծնվել է 1989 թվականի հունիսի 3-ին՝ Սան-Միգելում (Սանտյագո, Չիլի)։ Նա Իգոր Ալեքսանդրոյի () և Սանդի դել Կարմենի () առաջին երեխան էր։ Վեգան սկսել էր օպերային երգեցողություն սովորել տատիկից՝ ութ տարեկանում։ Մեծանալով՝ նա հաճախել է տղաների դպրոց, որտեղ նրան ծաղրի են ենթարկել։ Այդ տարիքում նա հասկացել է, որ տրանսգենդեր կին է և սկսել է անցում կատարել։ Նրա ծնողները և կրտսեր եղբայրը՝ Նիկոլասը, աջակցում էին նրան՝ չնայած այդ ժամանակ Չիլիում պահպանողական հայացքներին։ Անցում կատարելուց հետո նա տառապում էր դեպրեսիայից՝ տրանսսեքսուալ կին լինելու պատճառով իր հնարավորությունների բացակայության պատճառով, բայց ծնողները նրան աջակցություն են ցուցաբերել, և հայրը նրան գաղափար է տվել գնալ գեղեցկության դպրոց, իսկ ավելի ուշ՝ թատերական դպրոց։

## Կարիերա
### 2011-2017 թվականներ, վաղ դերեր և առաջընթաց
Մարտին դե լա Պարայի «Թիթեռ-կին» պիեսի բեմադրության ստեղծման ժամանակ («La mujer Mariposa»), հեղինակը և ռեժիսորը խնդրել են Վեգային՝ հիմնված նրա անձնական փորձի վրա, իրենց հետ համագործակցել բեմում՝ տրանսգենդերության հարցերի շուրջ։ Նրա ներդրումը հանգեցրել է  նրան, որ նա աստղ է դարձել հավանական արտադրության մեջ։ Այս պիեսը, որտեղ նա նաև երգելու հնարավորություն է ունեցել, տեղի է ունեցել ութ տարի՝ Սանտյագոյում։ Այս ընթացքում նա մասնակցել է ավելի շատ պիեսների, առանձնապես «Միգրանտե» պիեսը («*Migrante*»)։ Վեգայի երգացանկը ընդլայնվել է ավելի լայն լսարանի համար, երբ նա հայտնվել է Մանուել Գարսիայի հայտնի «Մարիա» երգի երաժշտական տեսահոլովակում՝ 2014 թվականին։ Երգն ու տեսահոլովակը նկարահանվել են համասեռամոլների շրջանում ինքնասպանությունների կանխարգելման կազմակերպության հետ համատեղ, որպեսզի օգնեն բարձրացնել իրազեկությունը և կանխել նման ինքնասպանությունները։ Նա իր դեբյուտը կատարել է 2014 թվականին «Այց» («*La Visita*») դրամայում, որտեղ նա խաղում էր տրանս կին՝ իր հոր հոգեհանգստի ժամանակ։

Բեռլինի 67-րդ միջազգային կինոփառատոնը նշանավորվել է «Ֆանտաստիկ կին» ֆիլմի թողարկմամբ, որի ռեժիսորը Սեբաստիան Լելիոն է։ Ֆիլմը պատմում է Մարինայի (խաղացել է Վեգան) և Օրլանդոյի (խաղացել է Ֆրանցիսկո Ռեյեսը)՝ տարեց տղամարդու մասին, ում նա սիրահարված է և պլանավորում է նրանց համատեղ ապագան։ Օրլանդոյի մահից հետո Մարինան ստիպված էր առերեսվել ընտանիքի և հասարակության հետ, և կրկին պայքարել՝ ցույց տալու համար, թե ով է նա՝ ֆանտաստիկ կինը։ Քննադատ Գայ Լոջը «Variety»-ի համար իր ակնարկում գովաբանում է Վեգայի աշխատանքը։ Նրա անունը նշվել Է «Օսկար» անվանակարգում՝ որպես լավագույն դերասանուհի։ Նա ստացել է մրցանակ Պալմ Սփրինգսի միջազգային կինոփառատոնում ելույթի համար՝ օտարալեզու ֆիլմում լավագույն դերասանուհի անվանակարգում։ «Ֆանտաստիկ կին» ֆիլմը ստացել է Օսկար՝ լավագույն օտարալեզու ֆիլմի համար, Վեգան նաև դարձել է առաջին բաց տրանսսեքսուալը, ով երբևէ ելույթ է ունեցել «Օսկար» մրցանակաբաշխության ժամանակ (2018 թվական)։

2018 թվականին հայտարարվել է, որ Վեգան շարունակական դեր է խաղալու «Netflix»-ի «Tales of the City» մինի սերիալում։

## Ֆիլմագրություն
### Ֆիլմեր

### Հեռուստաալիք

## Մրցանակներ

## Ծանոթագրություններ

Կատեգորիա:Չիլիացի դերասաններ
Կատեգորիա:Դերասանուհիներ այբբենական կարգով
Կատեգորիա:Մեցցո-սոպրանոներ
Կատեգորիա:Չիլիացի երգչուհիներ